থামা হল ২০২৫ সালের একটি আসন্ন ভারতীয় হিন্দি ভাষার প্রণয়ধর্মী হাস্যরসাত্মক-ভৌতিক চলচ্চিত্র, যেটি পরিচালনা করেছেন আদিত্য সরপোতদার। চলচ্চিত্রটি রচনা করেছেন নীরেন ভাট, সুরেশ ম্যাথিউ এবং অরুণ ফালারা এবং প্রযোজনা করেছেন দীনেশ ভিজান ও অমর কৌশিক। এটি ম্যাডক সুপারন্যাচারাল ইউনিভার্সের পঞ্চম কিস্তি। প্রধান চরিত্রে অভিনয় করেছেন আয়ুষ্মান খুরানা, রশ্মিকা মন্দানা, নওয়াজুদ্দীন সিদ্দিকী এবং পরেশ রাবল।  মূল চিত্রগ্রহণ শুরু হয়েছিল ২০২৪ সালের ডিসেম্বর মাসে, যা ২০২৫ সালের মাঝামাঝি সময়ে শেষ হয়। চলচ্চিত্রটির সাউন্ডট্র্যাক অ্যালবাম রচনা করেছেন সচিন-জিগর।  থামা ২০২৫ সালের ২১ অক্টোবর প্রেক্ষাগৃহে মুক্তির জন্য নির্ধারণ করা হয়েছে।    অভিনয়শিল্পী   আলোক গোয়াল চরিত্রে আয়ুষ্মান খুরানা   তাড়কা চরিত্রে রশ্মিকা মন্দানা  যক্ষসান চরিত্রে নওয়াজুদ্দীন সিদ্দিকী  রাম বাজাজ গোয়াল চরিত্রে পরেশ রাবল, আলোকের বাবা   এলভিস করিম প্রভাকর চরিত্রে সত্যরাজ  আলোকের মায়ের চরিত্রে গীতা আগরওয়াল শর্মা   ফয়সাল মালিক  রচিত সিং  ভাস্কর চরিত্রে বরুণ ধবন (ক্যামিও উপস্থিতি)  মালাইকা অরোরা (‘পয়জন বেবি’ গানে বিশেষ উপস্থিতি)  নোরা ফাতেহি (‘দিলবার কি আঁখোঁ কা’ গানে বিশেষ উপস্থিতি)   প্রযোজনা    উন্নয়ন  ২০২৪ সালের জুন মাসে চলচ্চিত্রটির প্রাথমিক নাম হিসেবেভ্যাম্পায়ারস অব বিজয়নগর ঘোষণা করা হয়। স্ত্রী ২ (২০২৪) চলচ্চিত্রের পোস্ট-ক্রেডিট দৃশ্যেও এই নাম ট্রিজিং করা হয়েছিল। পরবর্তীতে, ২০২৪ সালের সেপ্টেম্বর মাসে এই শিরোনাম পরিবর্তন করে থামা রাখা হয়। পরিচালক আদিত্য সরপোতদার জুমের সাথে একটি সাক্ষাৎকারে নিশ্চিত করেন যে চলচ্চিত্রটি ম্যাডক সুপারন্যাচারাল ইউনিভার্সের পূর্ববর্তী পর্বগুলোর মতো শুধুমাত্র ভৌতিক-হাস্যরসের নয়, বরং এটি একটি প্রণয়ধর্মী হাস্যরসাত্মক চলচ্চিত্র যা অতিপ্রাকৃত ও পৌরাণিক উপাদানের সাথে মিশে আছে, কেবল লোককাহিনীতে প্রথিত নয়। চলচ্চিত্রটি ভ্যাম্পায়ারের পরিবেশকে ঘিরে আবর্তিত হয়।    অভিনয়শিল্পী  ২০২৪ সালের জুন মাসে আয়ুষ্মান খুরানা এবং রশ্মিকা মন্দানাকে প্রধান চরিত্র হিসেবে ঘোষণা করা হয়। ২০২৪ সালের অক্টোবর মাসে নওয়াজুদ্দীন সিদ্দিকী প্রধান নেতিবাচক চরিত্র হিসেবে চুক্তিবদ্ধ হন। একই মাসে পরেশ রাবল পার্শ্ব চরিত্রে অভিনয়ের জন্য যোগ দেন। মালাইকা অরোরা ও নোরা ফাতেহি চলচ্চিত্রের গানগুলিতে বিশেষ উপস্থিতিতে রয়েছেন। থামা চলচ্চিত্রে বরুণ ধবন ভেড়িয়া (২০২২) থেকে তার ভূমিকার পুনরাবৃত্তি করে চলচ্চিত্রে একটি ক্যামিও চরিত্রে অভিনয় করবেন। সামান্থা রুথ প্রভুকে মূলত প্রধান অভিনেত্রী হিসেবে নির্বাচন করা হয়েছিল, কিন্তু তার মায়োসাইটিজ রোগ ধরা পড়ার কারণে তিনি এই চরিত্রটি থেকে সরে আসেন, এমনকি তার সাক্ষরকৃত পারিশ্রমিকও ফেরত দেন।    চিত্রগ্রহণ  ২০২৪ সালের ডিসেম্বর মাসে মুম্বাইয়ের চিত্রা স্টুডিওতে চলচ্চিত্রটির মূল চিত্রগ্রহণ শুরু হয়। কিন্তু, রশ্মিকার পায়ে আঘাত পাওয়ার ফলে শুটিং বিলম্বিত হয়েছিল। পরবর্তীতে, ২০২৫ সালের মার্চ মাসে মুম্বাইয়ের ফিল্ম সিটিতে চিত্রগ্রহণ পুনরায় শুরু হয়, যেখানে দিল্লির বাড়ি, রাস্তা এবং কবরস্থানের মতো সেট তৈরি করা হয়েছিল। ২০২৫ সালের এপ্রিল মাসে চিত্রগ্রহণ ঊটি, নীলগিরি পাহাড় এবং ডোডাবেট্টার জঙ্গলে স্থানান্তরিত হয়। সিদ্দিকীর চরিত্রের বিভিন্ন অংশ ঊটিতেও চিত্রগ্রহণ করা হয়েছিল। আয়ুষ্মান, রশ্মিকা এবং সিদ্দিকী ২০২৫ সালের মে মাসের শেষের দিকে তাদের অংশ শেষ করেন। মালাইকা অরোরা এবং নোরা ফতেহির বিশেষ গানের চিত্রগ্রহণ ২০২৫ সালের জুলাই মাসে করা হয়েছিল। একই মাসে, বরুণ ধাওয়ান ছয় দিনে তার ক্যামিও দৃশ্যধারণ করেছিলেন।   সঙ্গীত  চলচ্চিত্রটির সঙ্গীত পরিচালনা করেছেন সচিন-জিগর এবং গানের কথাগুলো লিখেছেন অমিতাভ ভট্টাচার্য।   বাজারজাতকরণ ও মুক্তি    বাজারজাতকরণ  চলচ্চিত্রটির প্রথম প্রচারণা পোস্টার প্রকাশিত হয় ২০২৫ সালের ১৮ আগষ্ট। পরের দিন, ১৯ আগষ্ট, ওয়ার্ল্ড অব থামা শিরোনামে চলচ্চিত্রটির টিজার প্রকাশিত হয়। ২৬ সেপ্টেম্বর, মুম্বাইয়ের বান্দ্রা ফোর্টে একটি অনুষ্ঠানে চলচ্চিত্রটির ট্রেলার প্রকাশ করা হয়। এটি হাস্যরসাত্মক এবং পুনরাবৃত্তিমূলক চরিত্রের জন্য দর্শকদের কাছ থেকে সমালোচনার সম্মুখীন হয়, তবে ধবনের ক্যামিও প্রশংসা পায়।    মুক্তি  চলচ্চিত্রটি ২০২৫ সালের ২১ অক্টোবর, দীপাবলির সাথে মিল রেখে প্রেক্ষাগৃহে মুক্তির জন্য নির্ধারণ করা হয়েছে।   পরিবেশনা  চলচ্চিত্রটি ভারতে পেন মারুধর এবং আন্তর্জাতিকভাবে যশ রাজ ফিল্মস পরিবেশনা করেছে।   তথ্যসূত্র    বহিঃসংযোগ   বিষয়শ্রেণী:আসন্ন ভারতীয় চলচ্চিত্র বিষয়শ্রেণী: আসন্ন চলচ্চিত্র বিষয়শ্রেণী:ম্যাডক সুপারন্যাচারাল ইউনিভার্স বিষয়শ্রেণী:২০২৫-এর চলচ্চিত্র বিষয়শ্রেণী:প্রণয়ধর্মী চলচ্চিত্র বিষয়শ্রেণী:হাস্যরসাত্মক চলচ্চিত্র বিষয়শ্রেণী:লোমহর্ষক চলচ্চিত্র